als_Latn dik_Latn sna_Latn
Sapo përfundoi konferenca për media e dy presidenteve, të Zvicrës dhe të Kosovës. Presidentja e Kosovës Atifete Jahjaga, marëdhëniet Kosovë-Zvicër i vlersoi si historikisht miqësore.
Pas bisedimeve dhe drekës, dy presidentet Jahjaga dhe Sommaruga në pallatin Wattenwyl të Bernës mbajtën një konferencë të shkurtër për media. Sommaruga në eskpozenë e saj marëdhëniet Zvicër Kosovë, i vlerësoi lart si shumë miqësore dhe produktive dhe në këtë drejtim theksoi rolin kontribues të presidentes Jahjaga, duke potencua se Zvicra do të vazhdojë të ndihmojë Kosovën në të gjitha sferat, e posaçërishtë në fushën e investimeve por edhe atë të sigurisë, arsimit dhe drejtësisë.
Presidentja e Kosovës Atifete Jahjaga marëdhëniet Kosovë-Zvicër i vlersoi si historikisht miqësore. Pas një falënderimi që i bëri Zvicrës për ndihmën që i dha zhvillimit të Kosovës ajo iu qas posaçërishtë rolit të Swisscoy-it në Kosovë, bashkëpunimin në lëminë e sigurisë (bashkëpunimi policor Kosovë-Zvicër), shëndetësisë, drejtësisë dhe arsimit.
`Diaspora e Kosovës në Zvicër është ura që trason dhe forcon marëdhëniet tona dhe që ndikon në mbarësine ekonomike të Kosovës. Ajo është potenciali që ndihmoi ringjalljen e Kosovës», tha Jahjaga.
Në fund Presidentja e Kosovës ftoi znj. Sommaruga për një vizitë në Kosovë.Gjithashtu me humor paralajmëroi mundësinë e luajtjes së një ndeshjeje futbolli midisi ekipeve kombëtare të Kosovës dhe Zvicrës. Presidentja Jahjaga nesër do të marr pjesë në një forum ekonomik të investuesve të diasporës e që do të mbahet në Winterthur.
Para pak çastesh, presidentja e Federatës së Zvicrës Simonetta Sommaruga ka pritur në pallatin von Wattenwyl të Bernës presidenten e Kosovës, Atifete Jahjaga.
Pas takimit të kurtoazisë me gazetarët dhe fotografët, në mes të dy presidenetev ka filluar një takim “kokë më kokë”.
Sipas asaj që është deklaruar më parë, vizita e Jahjagës në Bernë dhe takimi me homologen e saj është në funksion të nxitjes së investimeve në Kosovë, transmeton albinfo. Po ashtu investimet, gjegjësisht promovimi i kornizës që parasheh lehtësira për investitorët nga Diaspora bën pjesë në objektivat e vizitës së presidentes në Zvicër.BS
als_Latn als_Latn als_Latn als_Latn als_Latn als_Latn als_Latn als_Latn